S-135/2023

I.

Mál þetta, sem þingfest var 16. mars síðastliðinn og dómtekið mánudaginn 11. september síðastliðinn, er höfðað með ákæru lögreglustjórans á Suðurlandi þann 20. febrúar 2023, á hendur R-kk-þgf Þ-kk-þgf, [...] fyrir fíkniefnalagabrot með því að hafa, þriðjudaginn 18. september 2018, í gámi sem staðsettur var við sumarhús á lóð A, haft í vörslum sínum samtals 15 kannabisplöntur í ræktun [65- 77 cm á hæð] er samtáls vógu 3.588,01 g, sem lögregla fann við leit umrætt sinn og fyrir að hafa um nokkurt skeið fram til þess dags ræktað þar framangreindar kannabisplöntur.

Telst brot ákærða varða við 2. gr., sbr. 4., 5. og 6. gr. laga um ávana- og fíkniefna nr.

65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á framangreindum fíkniefnum (efnaskrá nr.

39649) og búnaði til ólögmætrar ræktunar og meðferð ar fíkniefna sbr. munaskrá lögreglu nr. 169883 samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði kom fyrir dóminn þann 11. september sl., í fylgd lögreglu, og óskaði eftir að fá að breyta afstöðu sinni, en við þingfestingu málsins hafði ákærði neitað sök. Við upphaf aðalmeðferðar lýsti ákærði yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Við ákvörðun refsingar í máli þessu verður ekki fram hjá því litið að verulegur dráttur hefur orðið á málinu í meðförum ákæruvaldsins. Samkvæmt gögnum málsins hófst rannsókn þess í desember 2018, er lögregla rann á lyktina og fann ræktun þá er ákærða er gefið að sök að hafa staðið að. Þá kemur fram í frumskýrslu að ákærði hafi viðurkennt brotið strax í upphafi. Skýrsla var tekin af ákærða þann 19. desember 2018, þar sem ákærði mun hafa gengist við brotinu og kveðist hafa staðið einn að því. Þá liggur fyrir matsgerð vegna efnagreiningar plantnanna dagsett 8. janúar 2019. Bera gögn málsins þannig með sér að rannsókn þess hafi verið lokið snemma árs 2019, en ákæra var ekki gefin út fyrr fjórum árum síðar, í febrúar síðastliðnum.

Að virtum atvikum málsins og að teknu tilliti til hreins sakarferils ákærða, skýlausrar játningar hansog þess verulega dráttar sem varð á málinu í meðförum ákæruvaldsins án þess að ákærða verði um kennt, þykir rétt að fresta ákvörðun refsingar ákærða og skal hún falla niður að liðnum tveimur árum haldi hann almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 86.815 kr. Með vísan til 5. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerðir upptækir framangreindir munir líkt og greinir í dómsorði.

E-kk-nf K-kk-nf H-kk-nf héraðsdómari kveður upp dóm þennan.

Dómsorð:

Ákvörðun um refsingu ákærða, R-kk-ef Þ-kk-ef, skal frestað og fellur hún niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, 86.815 krónur.

Gerðar eru upptækar 15 kannabisplöntur, sbr. efnaskrá lögreglu nr. 39649.

Gerður er upptækur búnaður til ólögmætrar ræktunar og meðferðar fíkniefna, sbr. munaskrá lögreglu nr. 169883.

E-kk-nf K-kk-nf H-kk-nf